Lolland-Falsters Stifts-Tidende, 1842-08-08
Stænderforsamlingen i Roeskilde. J det 19de Møde oplæste endvidere Agent Bruun et Andragende og Brevposttaxtens Nedsættelse. Forsamlingen vedtog, at dette Andragende skulde afleveres til den Comitee, der er nedsat i Anledning af Professor Ussings Proposition angaaende Finantsvæsenet. - Vi berettede i forrige N, at Prof. Clausen i Anledning af det indgivne Andragende om et Lovudkast angaaende Forbedring i Huusmandsklassens Kaar havde holdt et udmærket Foredrag, og da vi sikkert antage, at det hos en stor Deel af vore Læsere vil vække inderlig Glæde og Paaskjønnelse, skulle vi nedenfor meddele det. Efterat Bang, Ussing, Scavenius, Kammerh. Grev Moltke, Sehested-Juel og Schulin, idet de erkjendte det Vanskelige i at gjøre noget Gjennemgribende til Forbedring i Huusmandsklassens Kaar, dog maatte finde det ønskeligt at underkaste denne Sag den nøieste Prøvelse, og efterat Kammerherre, Neergaard havde anført Følgende: "Jeg maa med en foregaaende Taler sande, at det nærværende Andragende egentlig angaaer almindeligviis Nødens og Elendighedens Forebyggelse i de lavere Klasser, og jeg anseer den forelagte Opgave for den vanskeligste, som det nogensinde blev denne Forsamling tildeel at løse; thi jeg troer, at det ikke vil være muligt at fremsætte almindelige Forslag, som skulle kunne føre til Noget i den attraaede Retning. Da imidlertid Huusmandsklassen vistnok sætter Priis paa, at denne Sag bliver underkastet Forsamlingens nærmere Drøftelse, da denne Klasse ikke herer repræsenteret, og da jeg erfarer, at saamange af Forsamlingens Medlemmer interessere sig for Sagen, at i alt Fald en enkelt Stemme i en modsat Retning ikke vil kunne komme i Betragtning, skal jeg ikke modsætte mig en Comitees Nedsættelse, yttrede Præsidenten Prof. Clausen sig saaledes: "Som Deputeret for et Landdistrict havde jeg i forrige Session et Andragende at fremlægge fra endeel Huusmænd paa et Gods i det sydlige Sielland, om Forbedring i Huusmandsklassens Kaar. Men da mere motiverede Andragender af samme Jndhold ikke kunde bevirke Nedsættelse af en Comitee, bestemte jeg mig til at tage det mig betroede Andragende tilbage, hellere end at lade det friste en Afviisning, der var at forudsee. Jo mere jeg senere har havt Leilighed til at blive bekjendt med et Forhold, som jeg dengang kun havde kunnet betragte i lang Frastand, desto oftere har jeg maattet tænke tilbage paa den ugunstige Skjebne, Sagen dengang havde i Stændernes Forsamling; og ligesom jeg maatte beklage den, saaledes kunde jeg heller ikke ganske frikjende mig selv, naar jeg ikke havde stærkere hævet min Stemme til Bedste for de Fortrykte, hvor lidt den end vistnok i sig selv kunde gielde i en Sag af denne Natur. Med saameget større Deeltagelse har jeg seet det Andragende imøde, som her er fremlagt fra en Side, der ikke kan Andet end give det forhøiet Betydning og forstærket Vægt, og min Stemme tør jeg her saameget mindre holde tilbage, som jeg ogsaa dennegang har modtaget Klager fra et stort Antal Huusmænd paa ni forskjellige Godser i det sydlige Sielland, der forekomme mig, hos enhver Læser at maatte fremkalde høist alvorlige Betragtninger af mere end een Art. Jeg skal ikke undlade at aflevere dem til den Comitee, der, som jeg haaber, vil blive nedsat ved nærværende Leilighed. Jøvrigt erkjender jeg fuldkomment, hvor stor en Afstand der er imellem, levende at sympathisere med de Fortrykte, og at kunne angive de rette Midler, endogsaa kun til at formilde Trykket; og kun altfor vel erkjender jeg, at hertil i alle Tilfælde fordres en Kundskab og en Jndsigt, som mangler mig. Kun det Spørgsmaal kan jeg dog her ikke holde tilbage - jeg fremsætter det kun som et Spørgsmaal – om et Andragende som dette skal kunne tilbagevises som tomt og frugtesløst, ved Paaberaabelse enten af et, som det hedder, frit contractmæssigt Forhold, eller af Eiendomsrettens Uforkrænkelighed? Hvad Frivilligheden angaaer, da forekommer dette Ord mig her ikke at klinge meget anderledes end som Jroni - ved en Klasse af Mennesker, som ved deres Stilling i Livet ere udelukkede fra enhver anden Vei til at friste Livet, at søge Brød og Ly, end den, der aabnes dem hos Gods eller Gaardeieren. Og dersom Eiendomsretten skulde kunne gjælde som absolut og ubetinget Ret, der skulde uden Videre bringe enhver anden Fordring til at forstumme, da forekommer det mig - jeg fremsætter dette atter kun som Mening –, at vor Samfundsorden har mere end et Forhold at fremvise, der efter dette Princip vil vise sig som uopløselig Anomali, ja, det forekommer mig, som om Foranstaltninger, der pleie at prises som Menneskehedens ædleste Triumpher jeg vil nævne Trældommens Ophævelse og Negerslavernes Emancipation - maa betragtes som aldeles uforsvarlige; thi her er vistnok alvorligt, radicalt Jndgreb i Eiendomsretten. Men, dersom det skulde kunne lykkes, at begrændse denne Ret indenfor en Linie, som er anviist ved christelig Billigheds og Menneskeligheds Lov, da turde vel heri den bedste Betryggelse af denne Ret selv være at søge. At der kan gives en moralsk Forbrydelse af en Ret, vil Enhver indrømme; og jo meere den moralske Bevidsthed udvikles og gjennemtrænger alle Klasser af Samfundet, i desto betænkeligere en Stilling turde en saadan Ret kunne komme ved en Brug, som har den moralske Lov imod sig. At søge Betryggelse af Eiendomsretten mod egennyttig og ubarmhiertig Brug af samme, er derfor i Virkeligheden at betrygge Eiendomsretten selv; og, naar det endogsaa kun skulde lykkes at forhindre den enkelte grovere Misbrug, saa vilde paa den anden Side kun den Enkelte kunne finde sig bunden ved en saadan Begrændsning, der ikke var nogen anden end den, det hele Antal veltænkende og menneskelig sindede Eiere havde stillet sig af egen Drivt. Det er denne Klasse af Eiere, der her har en Repræsentation i de hæderlige Deputerede af Bondestanden, som har fornyet dette Andragende, og efterat et saadant Exempel er givet, kan det ikke omtvivles, at det jo i Forsamlingen vil blive modtaget med tilsvarende Velvillie, hvorved jeg ikke alene forstaaer Beredvillighed til at lade Sagen komme under nærmere Undersøgelse, men ogsaa til at gaae til denne Prøvelse, uden fast forudfattet Mening om, at Jntet skulde være at gjøre, til at betrygge den lidende Klasse mod ubillig og haard Behandling.